open-index/open-wikipedia-markdown huggingface dataset:
Christen Andersen

**Christen Andersen** (død 1641) var en norsk godseier, rådmann, borgermester, sagbrukseier og kjøpmann i Skien som bl.a. eide Borgestad gård fra 1638. Han var gift med Anne Gundersdatter (død 1692), som etter hans død ble gift for andre gang med Gjert Clausen (Niemand) som dermed ble eier av Borgestad fra ca. 1642.

Christen Andersen var sønn av borgermesteren Anders Christensen og Dorthe Giertsdatter, og var etterkommer av Jørgen von Ansbach. Hans datter Anne Christensdatter var gift med lagmannen Claus Andersen, som også var Christen Andersens nevø. Christen Andersen var dermed morfar til Anne Clausdatter. Han var også morfar til Susanne Morland, som var gift med Hans Paus, som skrev visen *[[Stolt Anne]]* om ektefellens kusine.

## Litteratur
*Gjerpen bygds historie bd. III
* Øystein Rian: *[http://urn.nb.no/URN:NBN:no-nb_digibok_2010041603024 Bratsberg på 1600-tallet: stat og samfunn i symbiose og konflikt]* ISBN 82-00-22519-4 , side 113 og 119.
Aeronomi

**Aeronomi** er en gren innen atmosfærisk dynamikk som omhandler de øvre områdene av atmosfæren, der dissosiasjon og ionisering er viktige prosesser. Uttrykket *aeronomi* ble innført av Sydney Chapman i 1960. I dag omfatter uttrykket også de tilsvarende områdene av andre planeters atmosfærer.

For å drive forskning i den øvre atmosfæren, brukes ballonger, satellitter og sonderaketter, som kan gi data fra dette området. Atmosfærisk tidevann dominerer dynamikken i mesosfæren og den nedre termosfæren, og forståelse av denne effekt er viktig for å forstå atmosfæren som en helhet. Andre fenomen som studeres innen aeronomi er lyn i den øvre atmosfæren.

## Atmosfærisk tidevann

Atmosfærisk tidevann er en viktig mekanisme for å transportere energi fra den nedre atmosfæren til den øvre atmosfæren, og er en dominerende prosess i mesosfæren og den nedre termosfæren. Modellering og observasjoner av atsmofærisk tidevann er derfor viktig for å kunne overvåke og varsle endringer i jordatmosfæren.

## Lyn i den øvre atmosfæren

Lynnedslag påvirker den øvre atmosfæren og fører til fenomen som skjer langt over selve lynene. Disse blir av og til kalt forbigående lyshendelser (*transient luminous events* eller *TLF*) og viser til en kategori elektriske utladninger som skjer i den øvre atmosfæren, langt over vanlig lyn. Forbigående lyshendelser omfatter blant annet røde lysånder (*red sprites*), åndehaloer, blå jetter, gigantiske jetter og alver (*elves*).

## Referanser
New Zealands herrelandslag i håndball

**New Zealands herrelandslag i håndball** er det mannlige landslaget i håndball for New Zealand. Det representerer landet i internasjonale håndballturneringer og reguleres av New Zealand Handball Federation. Landslaget har deltatt i internasjonale turneringer siden 1994. 

## Resultater i internasjonale turneringer
### [[Asiamesterskapet i håndball for menn|Asiamesterskapet]]
*  2018: 14. plass
*  2020: 13. plass

### [[Oseaniamesterskapet i håndball|Oseaniamesterskapet]]

*  1994: . plass
*  1996: . plass
*  2002: . plass

*  2004: . plass
*  2006: . plass
*  2008: 4. plass

*  2010: . plass
*  2012: . plass
*  2014: . plass

## Se også
* New Zealands kvinnelandslag i håndball

## Eksterne lenker
* Offisiell nettside
* Profil på IHF.info
Ásta Birna Gunnarsdóttir

**Ásta Birna Gunnarsdóttir** (født 29. oktober 1984) er en islandsk håndballspiller, som spiller for Fram Reykjavik og Islands kvinnelandslag i håndball. Gunnarsdóttir deltok i VM i 2011, samt i EM i 2012.

## Referanser
Argentinas herrelandslag i håndball

**Argentinas herrelandslag i håndball** er Argentinas landslag i herrehandball og representerer landet i internasjonal herrehåndball. Det representerer landet i internasjonale håndballturneringer. Det reguleres av Confederación Argentina de Handball. Landslaget har deltatt i internasjonale turneringer siden slutten av 1970-tallet. 

## Resultater i internasjonale turneringer
Argentina begynte å stille landslag på slutten av 1970-tallet. De deltok i sitt første mesterskap, det Panamerikanske mesterskap, i 1979. Mesterskapet har de vunnet fem ganger, som alle har vært blant de sju siste mesterskapene. De siste årene har Argentina vært Sør-Amerikas beste håndballandslag. De har deltatt i VM siden 1997, med 12.-plass som beste i 2011. De deltok i sitt første OL i 2012, som endte med 10.-plass. 

### Olympiske mesterskap

### Verdensmesterskap

### Panamerikanske mesterskap

### Panamerikanske leker

## Eksterne lenker
* Handball Argentina
Kystmyrklegg

**Kystmyrklegg** (*Pedicularis sylvatica*) er en to- eller flerårig, halvparasittisk urt i snylterotfamilien.

Den er lav og blir bare omtrent 10&nbsp;cm høy. Stengelen er opprett og ofte grenet ved basis. Blomstene er rødrosa. Planten vokser på fuktig grasmark, i heier og på beiteland, ofte på leirjord. Hos nominatunderarten er stengelen glatt, eller har to rader med hår.

Arten er utbredt i de delene av Europa som har et temperert kystklima. Den finnes fra Irland, Portugal og Nord-Spania til Norge, Sør-Sverige og Polen. I Norge er den vanligst på Sørvestlandet, men den finnes langs hele kysten fra Østfold til Trøndelag.

En variant med hårete stengel og beger er kjent som **irsk myrklegg** (*P*. *s*. subsp. *hibernica*). Den er funnet på De britiske øyer og på Sunnmøre og i Sør-Trøndelag i Norge. Denne underarten er i tilbakegang på grunn av gjengroing av lyngheier og har status *sårbar* i Norsk rødliste for arter.

## Kilder
* 
* 
* 
* 
* 

## Eksterne lenker

* 
* Kristins flora — Kystmyrklegg
Pålsbu kraftverk

**Pålsbu kraftverk** er et norsk vannkraftverk som ble åpnet i 2007. Kraftverket utnytter fallet mellom Pålsbufjorden og Tunhovdfjorden i Nore og Uvdal kommune, Buskerud.

Kraftverket utnytter fallhøyde som tidligere var ubrukt. Det skapte heller ikke nye inngrep i naturen i nevneverdig grad.

Kraftverket har en installert effekt på 6,2 MW med en gjennomsnittlig årsproduksjon på 21,8 GWh og slukeevne 53 m³/s.

Turbinen er en kaplanturbin.

Kraftverkets stasjonsbygg – det vil si driftsbygningen – er tegnet av arkitektkontoret Manthey Kula. Fra luften har stasjonsbygget form som et skovlhjul. Bygget er i betong, i likhet med selve demningen.

Veidekke rehabiliterte Tunhovd-dammen og Pålsbu terskeldam i tidsrommet 2011–2014.

## Referanser


## Kilder
* 
* NVE vannkraftdatabase
* Statkraft

## Eksterne lenker
* Fine Art Photography by Per Berntsen
Pietro Filippo Scarlatti

**Pietro Filippo Scarlatti** (1679–1750) var en italiensk komponist, organist og korleder.

Scarlatti var komponisten Alessandro Scarlattis førstefødte. Den seks år yngre broren Domenico ble en langt mer kjent komponist. 

Pietro Filippo startet sin musikalske løpebane i 1705 som korleder ved katedralen i Urbino. Faren hentet ham tilbake til Napoli i 1708 der han ble organist ved kongens hoff.

I 1728 skrev Scarlatti den eneste operaen som er kjent etter ham, *Clitarco*, som ble uroppført i Napolis *Teatro San Bartolomeo*. Partituret er tapt. Av andre hovedverk kan nevnes tre kantater og en rekke toccataer for klaver eller orgel.

## Referanser


## Eksterne lenker
* «Pietro Filippo Scarlatti», *[[New World Encyclopedia]]*
Bamako-Sénou internasjonale lufthavn

**Bamako-Sénou internasjonale lufthavn**  er den største flyplassen i Mali. Den ligger i den lille byen Sénou, og betjener landets hovedstad Bamako.

## Flyselskaper og destinasjoner

## Eksterne lenker
* 
*
Keloğlan

**Keloğlan** (på norsk: **Den skallede gutten**) er en kjent tyrkisk eventyrskikkelse.

## Kort informasjon
Keloğlan -også kjent som keleşoğlan- er en skallet gutt helt fra fødselen av. Han bor sammen med sin fattige mor i en liten  tyrkisk landsby, men har store drømmer om å oppnå kjærlighet og suksess. Han er godhjertet, men samtidig veldig smart og modig. Ofte forelsker han seg i sultanens datter og må bestå ulike prøver for å kunne få gifte seg med henne. Rikdom er han som regel mindre opptatt av, og ofte, om ikke alltid, takker han nei til å være sultanens etterkommer.

I Tyrkia har det vært flere filmer og tegnefilmer om denne unge, modige guttens eventyr. Spesielt på 70-tallet kom det mange Keloglan-filmer som den dag i dag er populære i Tyrkia. Siste filmen om Keloglan kom i 2006, men denne var mer en slags parodi på eventyrfilmer og ble dårlig mottatt av publikum og kritikere.

## Filmatisering
* Keloglan (1948)
* Keloglan (1965)
* Keloglan (1971)
* Keloglan ve yedi cüceler (Keloglan og de syv dvergene) (1971)
* Keloglan aramizda (Keloglan er blant oss) (1971)
* Keloglan ile Cankiz (Keloglan og Cankiz) (1972)
* Keloglan is basinda (Keloglan i farta) (1975)
* Keloglan (2003), TV-serie
* Keloglan Kara Prense Karsi (Keloglan mot den svarte prins) (2006) 

## Se også
* *The Blad Boy and the Most Beautiful Girl in the World* av H.B.Paksoy, Ahmet Edip Uysal, Warren S. Walker. Et rikt utvalg av Keloglan-historier på engelsk.

## Referanser
Norsk reklame-studio

**Norsk reklame-studio** var et norsk studio for innspilling av grammofonplater. Adressen var Dronningens gate 26 i Oslo. 

## Diskografi (ufullstendig)
*Det norske Arbeiderparti. Valgvise 1936 (Norsk reklame-studio Nr. 100 A)

## Kilder
*http://www.tedstaunton.com/labels/1930_1939/pages/Norsk_Reklame_Studio/norsk_reklame_studio.html
Sir Seewoosagur Ramgoolam internasjonale lufthavn

**Sir Seewoosagur Ramgoolam internasjonale lufthavn**  er den største flyplassen på Mauritius, og er hovedflyplass for flyselskapet Air Mauritius. Flyplassen ligger 48&nbsp;km sørøst for hovedstaden Port Louis, og er oppkalt etter Mauritius' landsfader Sir Seewoosagur Ramgoolam.

## Eksterne lenker
* 
*
Aktivering

**Aktivering** er et regnskaps- og skattebegrep som viser til at anskaffede gjenstander føres som eiendeler (et *aktivum*) i balansen i stedet for å kostnadsføres.

Når anskaffelsen av en gjenstand ikke direkte kan føres som kostnad  i anskaffelsesåret, heter det at det foreligger *aktiveringsplikt* for gjenstanden. Skillet mellom aktiveringsplikt og *direkte fradragsrett* går som oftest ved om det har foreligget et ombytte av formuesverdi eller om det foreligger en økonomisk oppofrelse. For eksempel vil innkjøp av et skip føre til aktiveringsplikt, da man har formuesverdi i skipet. Oppofrelsen vil da skje gradvis ettersom skipet forfaller eller blir utrangert.

## Små foretak
Små foretak kan velge å legge de skattemessige kriteriene til grunn ved aktivering, ved å kostnadsføre varige driftsmidler med en inngangsverdi på under 15 000 kr og levetid på under 3 år.
Ved vurderingen av anskaffelsesbeløpet i forhold til grensen på kr , er det viktig å se produkter som er relatert til hverandre under ett. Dette selv om de kommer på forskjellige fakturaer.

## Se også
* Avskrivning
## Referanser


## Kilder
*
Gisen

**Gisen** (sørsamisk: *Jijse*) er et fjell mellom Namdalen og Namsvatnet i Trøndelag. Det har en høyde på  meter over havet. Toppen er det høyeste punktet i Namsskogan kommune, og danner grense mot Røyrvik kommune i øst.

Fjellets primærfaktor er 687 meter. Sadelpunktet er vannskillet mellom Namsvatnet og Vektaren, 480 moh, like nord for Trongen.

Toppen kan enkelt nås fra Steinådalen i vest. Det tar 3,5 timer til fots fra enden av bilveien.

## Referanser
Amerikansk liberalisme

**Amerikansk liberalisme** er en politisk ideologi i USA som er dannet på progressive ideal som Theodore Roosevelts nynasjonalisme, Woodrow Wilsons «Den nye friheten», Franklin D. Roosevelts New Deal, John F. Kennedys «New Frontier» og Lyndon B. Johnsons «Great Society». Amerikansk liberalisme er en form for sosialliberalisme, og har sosial rettferdighet og blandingsøkonomi som sine fremste idealer.

Blant de viktigste spørsmålene for amerikanske liberale er antirasisme, abortrettigheter, rettigheter for LHBT, allmenn offentlig utdannelse, allmenn helsetjeneste, rettigheter for fagforeninger, og miljøspørsmål.

På høyre-venstre-skalaen ligger amerikansk liberalisme i sentrum–venstre, og sammenlignes med europeisk liberalisme som ligger nært opp til sosialdemokratiet.

Blant forkjempere for amerikansk liberalisme finnes John Dewey, Reinhold Niebuhr og John Maynard Keynes.

Amerikansk liberalisme assosieres som regel med Det demokratiske partiet.

## Referanser
Billy McKay

**William Robert «Billy» McKay** (født 22. oktober 1988) er en engelskfødt nordirsk fotballspiller som spiller for den skotske klubben Inverness Caledonian Thistle FC.

## Referanser


## Eksterne lenker
*
Reinsjøfjellet

**Reinsjøfjellet** er et fjell mellom Namdalen, Namdalseid og Snåsavatnet i Trøndelag. Toppen er det høyeste punktet i Overhalla kommune.

Berggrunnen består i hovedsak av gneisbergarter, og fjellet ligger i klart oseanisk vegetasjonsseksjon, og når opp i lavalpin sone.
Fjellets primærfaktor er 260 meter, med sadelpunkt ved vannskillet mellom Reinsjøen og Langtjønnin/Grytsjøen.

## Referanser
Foreldrefradrag

**Foreldrefradrag** er et norsk inntektsfradrag for faktiske kostnader til pass og stell av hjemmeværende barn under 12 år. For barn som «på grunn av handikap e.l. har særskilt behov for omsorg og pleie» er det ingen 12 års aldersgrense.

Størrelsen på foreldrefradraget fastsettes årlig i Stortingets skattevedtak. For året 2012 var foreldrefradraget på maksimalt 25 000 kr for ett barn og 15 000 kr for hvert ytterligere barn.

Fradraget og beløpsgrensene gjelder likt for både ektefeller og enslige forsørgere. Fradraget gjelder også for samboere med fellesbarn. Samboere med særkullsbarn har hver sin beløpsgrense. Hvis foreldrene ikke bor sammen gis fradraget til den som har omsorg for barnet.

## Referanser
Stortingets skattevedtak

**Stortingsvedtak om skatt av inntekt og formue**, oftest omtalt som **Stortingets skattevedtak** (forkortelse: *ssv.*), er et årlig stortingsvedtak om skatt av inntekt og formue i Norge. Stortingsvedtaket regulerer blant annet skattesatsene for formuesskatt, trinnskatt, fellesskatt og tonnasjeskatt. Vedtaket regulerer også størrelsen på en rekke skattefradrag, slik som minstefradrag, personfradrag og foreldrefradrag.

## Eksterne lenker
* Oversikt over Stortingets skattevedtak hos Lovdata Besøkt 21. februar 2023.
Friidrett under Sommer-OL 1908 – 400 meter menn

**400 meter** for menn var en av løpsøvelsene i friidrett under Sommer-OL 1908 i London. Trettisju deltakere fra ti nasjoner deltok på 400 meter som var planlagt avviklet 21. til 23. juli 1908. I finalen ble Wyndham Halswelle hindret av John Carpenter på en måte som ifølge amerikanske regler var lovlig, men ifølge britiske regler ikke var det. Carpenter ble diskvalifisert, og de andre amerikanske finalistene  William Robbins og John Taylor protesterte mot avgjørelsen ved å boikotte omfinalen som ble arrangert 25. juli 1908. Halswelle løp alene i den andre finalen og ble dermed den eneste som tok medalje på 400 meter. 
## Rekorder
Gjeldende rekorder før lekene i 1908:

*(*)* 440 yard (= 402,34 m)

*(**)* Banen var 536,45 meter i omkrets.

Wyndham Halswelle satte ny olympisk rekord i semifinalen med 48,4 sekunder.

## Resultater

### Forsøksheat
Seksten forsøksheat ble avviklet 21. juli 1908, den beste fra hvert heat gikk videre til semifinale.

**Heat 1**

**Heat 2**

Avvlyst ikke noen løpere til start.

**Heat 3**

**Heat 4**

**Heat 5**

**Heat 6**

**Heat 7**

**Heat 8**

**Heat 9**

**Heat 10**

**Heat 11**

**Heat 12**

**Heat 13**

**Heat 14**

**Heat 15**

**Heat 16**

### Semifinaler
Fire semifinaler ble avviklet 22. juli 1908, vinneren fra hvert heat videre til finalen.

**Semifinale 1**

**Semifinale 2**

**Semifinale 3**

**Semifinale 4**

### Finale
Finalen ble arrangert 23. juli 1908. Etter at Carpenter ble diskvalifisert ble ny finaledato satt til 25. juli.

**Første finale**
Carpenter vant løpet foran Halswelle og Robbins på tredjeplass og Taylor kom sist. Roscoe Badger, en av de britiske funksjonærene, la merke til at Carpenter manøvrerte for å hindre at Halswelle kunne passerte ham, tillatt ifølge amerikanske regler som Carpenter vanligvis konkurrerte under, med forbudt i henhold til britiske regler. Badger bad derfor dommerne om å forklare løpet for ugyldig. Dette førte til en tretti minutter lang diskusjon mellom amerikanske og britiske funksjonærer. Dagen etter besluttet dommerne å diskvalifisere Carpenter og at finalen skulle løpes på nytt uten Carpenter.

**Andre finale**
Carpenter var diskvalifisert og hans landsmenn Robbins og Taylor nektet å delta som en protest mot diskvalifiseringen. Halswelle løp alene i finalen og er den eneste som vunnet en olympisk løpfinale på walkover.

## Kilder
* 
* 
*
Uccle

**Uccle** (nederlandsk: Ukkel) er en tospråklig kommune i Hovedstadregionen Brussel i Belgia. Kommunen består av én delkommune: Uccle (Ukkel).

## Kjente personer fra Uccle
* Axel Merckx, syklist
* Vincent Kompany, fotballspiller
* Jacques Tits, matematiker
* Rudolf Cranz, alpinist
* Pierre Harmel, advokat, diplomat og kristendemokratisk politiker
* Arnaud Destatte, sprinter
* Kenny Dehaes, landeveissyklist

## Referanser




## Eksterne lenker
*
Tilordning

**Tilordning** er tilknytningen mellom skattesubjekt og skattepliktige inntekter og fradragsberettigede kostnader. I norsk skatterett er det grunnleggende prinsipp at de privatrettslige rettsforhold legges til grunn ved tilordning. Utover dette er tilordningsreglene nedfelt i de enkelte reglene i skatteloven.

Det er vanligvis uproblematisk å finne frem til rett skattyter for inntekter og kostnader. Vanskelighetene oppstår som oftest når eierposisjoner overføres. Det kan da være usikkert på hvilket tidspunkt inntekter / kostnader går over til ny eier. Innvinningstidspunktet står sentralt her. Det kan også oppstå vanskeligheter ved skillet mellom hovedaksjonær og aksjeselskap, eller mellom fast driftssted og hovedkontor når disse befinner seg i hvert sitt land.

## Se også
* Innvinning
* Tidfesting

## Kilder
*
Innvinning

**Innvinning** er i skatteretten tidspunktet for når en *inntektsmulighet* blir en *aktuell [[inntekt]]* og skatteplikt for inntekten skal vurderes. Tidspunktet reguleres av de enkelte regler i skatteloven. For eksempel innvinnes kapitalgevinster ved realisasjon og inntekt ved vareproduksjon innvinnes ved salg av varene.

Innvinningstidspunktet er ofte sammenfallende med tidfestingstidspunktet, men det er ikke nødvendigvis snakk om samme tidspunkt. Tidfesting er bestemmelsen om i hvilket år en inntekt skal tas til beskatning.

## Se også
* Tidfesting
* Tilordning

## Referanser


## Kilder
*
Skatteevneprinsippet

**Skatteevneprinsippet** er et rettsprinsipp i norsk skatterett som fremholder at skattebelastningen skal fordeles etter skattesubjektenes evne til å bære den. Den enkeltes bæreevne avhenger av inntektens størrelse, annen forsørgelsesbyrde osv.

## Se også
* Nytteprinsippet
* Minsteofferprinsippet
Nytteprinsippet

**Nytteprinsippet** er et rettsprinsipp i norsk skatterett som fremholder at skattebelastningen bør fordeles etter den nytte skattesubjektene har av myndighetens virksomhet.

## Se også
* Skatteevneprinsippet
* Minsteofferprinsippet
Afrikamesterskapet i fotball 2006

**Afrikamesterskapet i fotball 2006** var den 25. utgaven av Afrikamesterskapet i fotball, det kontinentale fotballmesterskapet i Afrika. Mesterskapet ble holdt fra 20. januar til  10. februar i Egypt. 16 lag deltok; deltakerne kvalifiserte seg via kvalifiseringen til fotball-VM 2006. Vinneren av mesterskapet ble . Det var lagets femte seier i mesterskapet, og det første siden 1998.

## Kvalifisering
Kvalifiseringen til turneringen ble avgjort gjennom kvalifiseringen til verdensmesterskapet i fotball 2006. Egypt var som vertsnasjon direktekvalifisert til turneringen, men siden kvalifiseringen også var kvalifisering til fotball-VM deltok de altså der. De øvrige femten lagene kvalifiserte seg ved å ende på første-, andre- og tredjeplass i siste omgang i gruppespillet. 

## Kvalifiserte land

## Spillebyer
Seks arenaer ble brukt under mesterskapet:

## Kampoppsett

### Gruppe A

----

----

----

----

----

### Gruppe B

----

----

----

----

----

### Gruppe C

----

----

----

----

----

### Gruppe D

Senegal gikk videre på målforskjell

----

----

----

----

----

## Sluttspillet

### Kvartfinaler

----

----

----

### Semifinaler

----

### Bronsefinale

### Finale

## Referanser


## Eksterne lenker
*
* Dekning av mesterskapet hos BBC
* Detaljer hos RSSSF
* Guide til lagene
ArXiv

**arXiv** er et arkiv for elektroniske fortrykk av vitenskapelige publiseringer innen områdene matematikk, fysikk, astronomi, informatikk, kvantitativ biologi, statistikk og kvantitativ finans som kan finnes på nettet. Innen flere av områdene i matematikken og fysikken, kopieres nesten alle artikler til arXiv. Per 3. oktober 2008 passerte arXiv.org en halv million artikler. Arkivet fylte 20&nbsp;år 14. august 2011. Innen 2012 økte basen med over &nbsp;publikasjoner per måned. Ved utgangen av 2021 inneholdt den rundt to millioner oppføringer og økte med  i måneden.

## Referanser


## Eksterne lenker
* 
*
Det limbiske system

**Det limbiske system** (fra limbus på latin som betyr "grense" eller "kant") er et område i hjernen hvor de autonome funksjonene blir styrt ifra, slik som for eksempel åndedrett og blodtrykk. Det limbiske systemet styrer også en lang rekke funksjoner, som for eksempel aggresjon og koordinasjonen mellom instinkter og atferd. 

## Referanser


## Litteratur
* Per Brodal *Sentralnervesystemet* Universitetsforlaget 5. utgave, 2013 ISBN 9788215021126
STS-91

**STS-91** er benevnelsen på en romferd med den amerikanske romfergen *[[Discovery (romferge)|Discovery]]*.

## Mannskap

* Charles J. Precourt, Commander (4)
* Dominic L. Pudwill Gorie, Pilot (1)
* Wendy B. Lawrence, Mission Specialists (3)
* Franklin Chang-Díaz, Mission Specialists (6)  
* Janet L. Kavandi, Mission Specialists (1)
* Valery Ryumin, Mission Specialists (4)
* Andy Thomas, Mission Specialists (2) (Bare tilbakereise) 

(#) = antall romferder iberegnet denne

## Høydepunkter fra ferden
STS-91 markerte den siste romfergen som kom til Mir. Romferden var den første til å benytte seg av en spesiell type lettvekt rakett. Andy Thomas, som hadde vært på Mir i 130 dager, ble med romfergen ned igjen. STS-91 transporterte også en prototype av Alpha Magnetic Spectrometer( AMS) inn i verdensrommer. Denne skulle kunne gjøre nye oppdagelser av verdensrommet i mørket. Et problem ombord på romfergen og romstatsjonen gjorde at det ikke ble noen direktesendte bilder fra *Mir* ned til  jorden.

## Bilder

Fil:Mir on 12 June 1998edit1.jpg|16. januar 2003: *Mir* sett fra *Discoery* etter undocking. 


## Se også
*Liste over romfergeferder
*Romferge
*Liste over bemannede romferder

## Eksterne lenker
* NASA's side om STS-91 
* Høydepunkter fra romferden
Refraktærperiode (sex)

Innen seksualitet er **refraktærperioden** en restitusjonsfase som vanlgivis oppstår etter orgasme, hvor det er fysiologisk umulig for en mann å ha flere orgasmer. Selv om det er en allmenn oppfattelse at kvinner ikke opplever en refraktærperiode og dermed kan ha flere orgasmer kort tid etter den første sier noen kilder at både menn og kvinner opplever en refraktærperiode etter orgasme, som gjør at ytterligere seksuell stimulering ikke gir opphisselse.

## Hos menn

Lengden på refraktærperioden kan variere mye mellom menn, og kan være mellom noen få minutter til flere dager. I løpet av den tiden kan ikke de fleste menn opprettholde eller oppnå ereksjon, og mange opplever en pysokologisk følelse av "metning" og er midlertidig uinteressert i ytterligere seksuell aktivitet. Penis kan være overfølsom og ytterligere seksuell aktivitet kan føles smertefullt i løpet av denne perioden.

Man tror at en økning av hormonet oksytocin under utløsning hovedsakelig er ansvarlig for mannens refraktærperiode, og at mengden oksytocin øker lengden på refraktærperioden. Et annet hormon man tror er ansvarlig for refraktærperioden er prolaktin som undertrykker dopamin, som er ansvarlig for seksuell opphisselse. På grunn av dette er det i dag stor interesse i legemiddelindustrien for medikamenter som undertrykker prolaktin, slik som kabergolin. Anekdotiske rapporter om kabergolin foreslår at det kan være i stand til å eliminere refraktærperioden helt, og dermed tillater menn å oppleve flere orgasmer i rask rekkefølge. Minst én vitenskapelig studie har støttet disse påstandene, men på den andre siden er kabergolin et hormonendrende stoff som kan ha mange ulike bivirkninger, og det har derfor ikke blitt godkjent for behandling av seksuell dysfunksjon.

## Hos kvinner

Den kvinnelige seksuelle responsen er mer variert enn for menn. Kvinner er i stand til å oppnå flere orgasmer gjennom videre seksuell stimulering, men mange kvinner opplever på en annen side at klitoris er overfølsom etter orgasme, noe som skaper en slags refraktærperiode hvor kvinnen da gjerne ikke ønsker å ha ytterligere orgasmer på grunn av smertene involvert.

## Forskjellig varighet

Ifølge noen studier er refraktrærperioden hos menn på 18 år som regel på ca. 15 minutter, hos menn i 70-årene ca. 20 timer, mens gjennomsnittet for alle menn er omtrent en halv time. Selv om det er sjeldent er det noen menn som er helt uten refraktærperiode, eller som har en refraktærperiode som varer mindre enn 10 sekunder. En vitenskapelig studie som hadde til mål å dokumentere flere naturlige orgasmer etter hverandre hos voksne menn ble utført ved Rutgers University i 1995. I løpet av studien ble det hos en mann regisrert seks naturlige orgasmer i løpet av 36 minutter, og tilsynelatende uten noen refraktærperiode. Senere observerte P. Haake og et par andre forskere en mann som hadde flere orgasmer uten at han fikk forhøyete nivåer av prolaktin.

## Se også
* Orgasme
* Sexologi
* Seksuell opphisselse

## Referanser
Zheng Yuanjie

**Zheng Yuanjie** (kinesisk: 郑渊洁, født 15. juni 1955 i provinsen Hebei i Folkerepublikken Kina) er en kinesisk barnelitteraturforfatter. Han er grunnlegger av og eneste forfatter for barnebladet (童话大王, *Kongen av eventyr*). Det kom ut med sitt første nummer i 1984.

## Eksterne lenker
* 
*  Beskrivelse av Zheng Yuanjie, 7. desember 2012
Kabergolin

**Kabergolin** (merkenavn Dostinex og Cabaser) er et legemiddel som er en sterktvirkende agonist på dopamin D2-reseptorene, som er utvunnet av fruktlegemet til sopparten meldrøye (*Claviceps purpurea*). In vitro studier på rotter har vist at kabergolin har en direkte hemmende effekt på produksjon av prolaktin i hypofysen. Legemiddelet kan ha alvorlige bivirkninger, og bruk bør bare finne sted under grundig veiledning av spesialist og med jevnlige oppfølginger.

## Referanser
Jersey Shore (TV-serie)

***Jersey Shore*** er en amerikansk dokusåpe/reality-TV-serie som gikk seks sesonger på MTV fra 2009 til 2012. Serien fulgte livene til åtte deltagere som tilbrakte sin sommer i Jersey Shore i New Jersey. En sesong ble innspilt i Miami Beach, og en tredje i Italia. Resten ble innspilt i New Jersey.

Serien har fått rekordhøye rangeringer for MTV, noe som gjør det nettverkets mest sette serie noensinne. Seriens personer har også blitt kreditert for å innføre et unikt sett med ord og setninger inn i amerikansk populærkultur.

Showet debuterte med store mengder uenighet om bruken av ordene «Guido / Guidette», en tolkning av italiensk-amerikanske stereotypier, og gransking fra lokalbefolkningen ettersom skuespillerne ikke hadde tilhørighet i området. 

Universitetet i Chicago og Universitetet i Oklahoma er blant de utdanningsinstitusjonene som har hatt forelesninger eller konferanser om showet. I 2010 ble deltagerne i Jersey Shore navngitt på Barbara Walters' liste over de ti mest mest fascinerende, og serien har siden blitt eksportert til en rekke land over hele verden.

## Deltagere
Deltagerne som medvirket var Paul DelVecchio; Nicole Polizzi; Michael Sorrentino; Jennifer Farley; Ronnie Ortiz-Magro; Samantha Giancola; Vinny Guadagnino; Angelina Pivarnick; og Deena Nicole Cortese.

## Referanser


## Eksterne lenker
* 
* Seriens nettsider  (engelsk)
Minsteofferprinsippet

**Minsteofferprinsippet** er et rettsprinsipp i norsk skatterett som fremholder at skattebelastningen bør fordeles slik at den totalt blir minst mulig. Dette er sterkt tilknyttet økonomiens lære om grensenytte. Det antas at grensenytten av inntekt avtar med inntektens størrelse, og at beskatning derfor bør skje progressivt.

## Se også
* Skatteevneprinsippet
* Nytteprinsippet
Frøyningsfjellet

**Frøyningsfjellet** (sørsamisk *Freavnantjahke*) er et fjell mellom Namdalen i øst og Åbjøradalen i vest, i Namsskogan kommune, Trøndelag. Fjellet har flere topper, henholdsvis ,  og  meter over havet. Den høyeste toppen i massivet har fått eget navn; ,  moh.

Ved foten av fjellet mot sørvest, finnes Storbjørhusdal naturreservat.

## Se også
* Frøyningsfjelltromma (*Freavnantjahke gievrie*); en bevart runebomme beslaglagt i 1723

## Referanser
Keiser Ku

**Ku** (tradisjonell kinesisk: 嚳, pinyin: *Kù* eller 帝嚳, *Dì Kù*, eller *Gaoxin*) var en mytologisk keiser i Kina. Han var barnebarn til Den gule keiser. Han hersket fra 2436 til 2367 (2366) f.Kr.

Ku regnes blant De fem keisere i det gamle Kina. Hans forgjenger var Zhuanxu og hans etterfølger var Zhi. 

Noen sikker datofesting eller sikker viten om hans eksistens kjenner ikke moderne historievitenskap, men det tradisjonelle legendariske biografiske materiale er rikholdig. Hans noe varierende oppgitte regjeringsperiode svinger fra 2412 til 2343. eller 2436 til 2367. Til keiser Kus kulturelle betydning er hans angivelige etablering av skoler, og en rekke kinesiske musikkinstrumenter og trasjoisjonelle komposisjoner tilskrives ham. Han går også for å være grunnlegger av polygami i Kina. Ku hadde minst fire koner. Med hustruen *Changyi* () fikk han sønnen Di Zhi, som ble hans etterfølger. Men etter ni år overdro han regjeringsmakten til sin bror Yao, som hadde *Qingdu* som mor. Med *Jiang Yuan* fikk keiser Ku sønnen *[[Houji]]*, *Jiandi* fødte ham *Qi*]. Disse sønne går for å være stamfedre til henholdsvis Zhou- og Shang-folkene. To av hans sønner, *Ebo* og *Sichen* (ikke oppgitt hvem mødrene deres var) rivaliserte så meget seg i mellom at Ku måtte adskille dem ved å innsette dem som guder for stjernene *Chen* og *Shen*.

## Referanser


## Litteratur
* Wu, K. C. (1982). *The Chinese Heritage*. New York: Crown Publishers. ISBN 0-517-54475X.
* Yang, Lihui, *et al.* (2005). *Handbook of Chinese Mythology*. New York: Oxford University Press. ISBN 978-0-19-533263-6

## Eksterne lenker
* Handbook of Chinese Mythology
Liste over ordførere i Foldereid

**Liste over ordførere i Foldereid kommune** omfatter perioden fra 1887 til 1963. Foldereid kommune i Namdalen, Nord-Trøndelag ble opprettet i 1886 ved utskilling fra Kolvereid, og ble i 1964 delt mellom nye Nærøy kommune og Høylandet kommune.

## Referanser
Skjulte filer og skjulte mapper

På datamaskiner, er **en skjult fil eller skult mappe** en oppføring i filsystemet som programmer ofte ikke viser som standard. Skjulte filer og mapper blir ofte brukt for å lagre brukerinnstillinger, indekser eller angivelse av systemstatus. Intensjonen er at disse filene og mapper kun opprettes og brukes av operativsystemet eller programmer, og at de derfor kan skjules for brukeren.

## Unix og Unix-liknende operativsystem
I Unix-liknende operativsystem blir filer og mapper som starter med et punktum (for eksempel: /home/bruker/.config) håndtert som en skjult oppføring. Det betyr at programmet `ls`, som lister filer og mapper, ikke viser disse oppføringen som standard. Bruk `ls` med argumentet `-a` for å vise alle oppføringer inkludert skjulte. Filbehandleren Midnight Commander viser skjulte filer som standard, mens Nautilus ikke gjør det. I Nautilus kan man bruke hurtigtasten Ctrl-h for å vise skjulte filer.

Ideen om at oppføringer som starter med et punktum skulle være skjult, stammer fra en programvarefeil i Unix sin barndom. Da spesialmappene '.' og '..' ble lagt til i filsystemet, ble det bestemt at `ls`-kommandoen ikke skulle vise dem. Det som skjedde var at `ls`-programmet ble feilaktig kodet slik at alle filer og mapper som startet med et punktum ble skjult.

## DOS og MS Windows
I MS-DOS og Windows, inkluderer mappe- og filoppføringene en egenskap som kan skjule filen. I kommandolinje brukes kommandoen `dir /ah` for å vise alle filer, inkludert skjulte. Filbehandleren i Windows har en egen innstilling for å kunne vise skjulte filer.

## Misbruk
Ondsinnet programvare kan bruke denne funksjonaliteten for å skjule sin eksistens.

## Referanser
Nasjonalt flyselskap

Et **nasjonalt flyselskap** (engelsk: ***flag carrier***, kan på engelsk også bety nasjonalt rederi) er et selskap som får fordelaktig behandling av regjeringa i et land, og er gjerne eid (helt eller delvis) av staten, eller et privat firma som har særavtaler med staten det gjelder. Det kan også være et selskap som tidligere var statlig, men har blitt privatisert, og har ofte landets navn i firmanavnet.

## Liste over nasjonale flyselskaper
Lista nedenfor består av flyselskaper som anses som nasjonale, basert på nåværende eller tidligere statseierskap, eller andre bekreftbare opplysninger.

## Referanser
Liste over ordførere i Kolvereid

**Liste over ordførere i Kolvereid** omfatter perioden fra 1838 til 1963. Kolvereid kommune i Namdalen, Nord-Trøndelag ble opprettet ved innføringen av formannskapslovene i 1837. Den 1. januar 1964 ble Kolvereid, Foldereid, Gravvik og Nærøy slått sammen til den nye kommunen Nærøy.

## Noter


## Referanser
Constance Wiel Schram

**Constance Wiel Nygaard Schram** (1890–1955) var en norsk forfatter og oversetter. Hun var datter av William Martin Nygaard (1865-1912) og Constance Wiel (1866-1931). Constance var den eldste av syv søsken, en av brødrene var forleggeren Mads Wiel Nygaard. Hun giftet seg med Thomas Schram, som hun fikk sønnen Andreas med.

## Historie og biografier
* *Norske Kvinners Sanitetsforening. Tiden og menneskene som skapte den. Vekst og virke i femti år. 1896-1946*, Oslo 1946
* *Florence Nightingale*, Oslo 1938
* *Keiserarven. Louis Napoleon Bonaparte*, Oslo 1926
* *Dronning Victoria. En Livsskildring*, Kristiania 1922
* *Otto v, Bismarck. En livsskidring*, Kristiania 1916

## Barnebøker
* *Truls på Lofoten* 1927, illustrert av Severin Segelcke - utgitt på engelsk i 1930 under tittelen *Olaf, Lofoten Fisherman*
* *Truls og Inger og dyrene deres. Fortalt for små barn*, Oslo 1925

## Oversettelser til norsk (utvalg)
* Georg Soloveitsjik: *Potemkin. Soldat, statsmann, elsker og Katarina den stores ektefelle*, Oslo 1939
* Francis Hackett: *Frans den første*, Oslo 1935
* Duff Cooper: *Talleyrand*, Oslo 1933
* Arthur Weigall: *Nero - Roms keiser*, Oslo 1932
* Stephan Zweig: *Joseph Fouché - portrett av et politisk menneske*, Oslo 1930
* Jules Verne: *En verdensomseiling under havet*, Oslo 1930
* E. Phillips Oppenheim: *Gullfuglen*, Oslo 1929
* Georg Popoff: *Dagligliv i Sovjetrusland*, Kristiania, 1924.

## Referanser


## Eksterne lenker
* Om Constance Wiel Schram i Store norske leksikon
Riehppegáisá

**Riehppegáisá** er et fjell øst for Reisadalen i Nordreisa kommune i Troms. Berggrunnen er av magmatiske bergarter fra kaledonsk tid. Fjellet har en høyde på  meter over havet og er det nest høyeste i Nordreisa kommune.

## Se også
* Liste over fjell i Skandinavia

## Fotnoter



## Referanser
Elisa Wiborg

**Hedvig Elisa Wiborg**, også kjent som **Elise Wiborg** (født 25. september 1862 i Kragerø, død 16. januar 1938 i Sannidal ved Kragerø, var en norsk sopran. Hun hadde en stor internasjonal sangkarriere før hun måtte trekke seg tilbake i 1909 på grunn av hjertesykdom.

## Familie
Også hennes søster Lalla Wiborg Scott-Hansen, egentlig Hansine, var sanger.

Elisa var datter av konsul og forretningsmann Thomas Møller Wiborg og Hansine født Daae. Hun var oppkalt etter farmoren Hedvig Elisabeth Wiborg, som ble kalt Elisa. Hun vokste opp i en velstående Kragerø-familie.

## Æresbevisninger og utmerkelser
* 1902: Den olderburgske medalje i gull, "Für Verdienst um die Kunst". Overrakt Elisa Wiborg av storhertuginne Elisabeth.
* 1906: Den württembergske medalje for kunst og videnskap, i gull
* 1911: Forgylt minnemedalje tildelt Elisa Wiborg i anledning av det würtembergske kongepars sølvbryllup i 1911.

## Referanser


## Eksterne lenker
* 
* 
*  Om Elisa Wiborg på nettsidene til Norsk Musikkhistorisk arkiv
*   Elisa Wiborg fotografert av Gustav Borgen i en rolle fra Wagner-operaen *Tannhäuser*.
Slag.no

**Slag.no** er en informasjonside om hjerneslag utarbeidet av Landsforeningen for slagrammede. Nettstedet skal inneha relevant informasjon i henhold til Helsedirektoratets Nasjonale faglige retningslinjer.

Informasjonen er hovedsakelig hentet fra offentlige kilder og egne publikasjoner. Nettstedet er universelt utformet og informasjonen tilrettelagt slik at den skal være være lett å forstå og lett å finne, inkludert tilgang til nettstedets diskusjonsforum og lenker til eksterne informasjonskilder.

## Referanser
 
## Eksterne lenker
*
Lalla Wiborg

**Hansine (Lalla) Wiborg Scott-Hansen** (født 19. mai 1869 i Kragerø, død 18. november 1953) var en norsk operasangerinne.

Hun var datter av konsul og forretningsmann Thomas Møller Wiborg (1835–1918) fra Kragerø og Hansine Daae (født 1841) fra Bergen.  Lalla var søster av operasangerinnen Elisa Wiborg (1862–1938). Også søstera Hanne (Nanne/a) Wiborg (1864–1839) var operasanger.

Lalla tok eksamen ved middelskolen. Hun studerte så sang hos Natalie Haenisch (1842–1921) i Dresden, der hun opptrådte sammen med storesøstrene Elisa og Nanna som «de tre syngende søstre». Senere gikk Lalla hos Pauline Vaneri-Filippi i Milano, Georg Hanschel (1850–1934) i London og Pauline Viardot-García (1821–1910) i Paris. Hun hadde opptredener med større orkestre i Tyskland, Belgia, Petrograd og Moskva.  Den 16. februar 1897 opptrådte hun sammen med søstra Elisa i Stuttgart. De sang duetter av norske komponister og Lalla ble kalt en koloratursangerinne. Ellers hadde hun flere besøk i Norge. Ved Nationaltheatret opptrådte hun i 1900, 1902 og 1904. I mai-juni 1902 var hun stand-in som Zerlina i "Don Juan" og Philine i "Mignon".

I 1898 hadde Lalla giftet seg med ingeniør Alf Scott-Hansen (1870–1930). Sønnen Alf Scott-Hansen (1903–1961) var elektroingeniøren som ble Wenche Foss' første ektemann.  En yngre sønn Øyvind Scott-Hansen (1907–1993) ble diplomat og ambassadør.

## Referanser
Julius Nicolai Jacobsen

**Julius Nicolai Jacobsen** (født 19. mai 1829 på Strømsø i Drammen, død 25. desember 1894) var en norsk trelasthandler og politiker. Han eide Græsvig Brug og grunnla firmaet *J. N. Jacobsen & Co.*, som ble et av landets største trelastfirmaer. Han var varamann på Stortinget 1877–79 og ble kommandør av St. Olavs Orden i 1894. J. N. Jacobsen & Co. gikk konkurs i 1926. Tettstedet Gressvik vokste opp rundt den industrivirksomheten han etablerte.

Jacobsen var en av Østfolds store industrigründere og en av Norges fremste selvgjorte menn på 1800-tallet. Han var sønn av Andreas Jacobsen (1798–1876), som var klokker på Strømsø og Tangen fra 1860 til 1875. Farfaren Jacob Nielsen Schyberg (1753–1824) var husmann fra Vardal.

Etter noen år som handelsbetjent i Christiania begynte han som kontorist i bjelkefirmaet Peder Gelertsen & Co. i Fredrikstad i 1848. I 1852 startet han egen virksomhet som trelasthandler. De første årene han drev selvstendig virksomhet som trelasthandler hadde han i tillegg vervet som tømmerbetinger og tømmermerker for Benjamin Wegner, medeier i Hafslund.

Gjennom anskaffelse av flere sagbruk, skogeiendommer mm. ble Jacobsen etterhvert en av landsdelens ledende trelasthandlere.

Julius Nicolai Jacobsen ble gift i Sør-Odal i 1858 med Olivia Bredesen (1841–1879), datter av verkseier John Collet Bredesen. Han var bl.a. svigerfar til Julius Christian Juel og var dermed oldefar til Grete Prytz Kittelsen.

## Referanser


## Litteratur
* Norsk biografisk leksikon
* A. J. Jacobsen: *J. N. Jacobsen. Lastehandleren, samfundsborgeren og hans tid*, bd. 1–5, 1950–54

## Eksterne lenker
*
Jutiapa (departement)

**Jutiapa** er et departement i det sørøstlige Guatemala. Det grenser til departementene Jalapa og Chiquimula i nord, til El Salvador i sørøst, til Stillehavet i sørvest og til departementet Santa Rosa i vest. Departementets hovedstad er byen Jutiapa.

## Administrativ inndeling
Departementet er delt inn i følgende 17 kommuner:

## Referanser


## Eksterne lenker
* Hjemmesiden.
* Guatemala: Regiones administrativas
Thorolf Ihle-Hansen

**Jens Thorolf «Tot» Ihle-Hansen** (født 18. oktober 1904 i Kristiania, død 14. desember 1973 i Bærum) var en norsk bandyspiller. Han representerte Bærums-klubbene Grane (nå Bærum SK) og Stabæk. Han ble norgesmester for Grane i 1931 og var tapende finalist i 1932 og 1933. Det vakte oppsikt da Ihle-Hansen, sammen med sine to brødre Arvid og Leif, meldte overgang fra Grane til Stabæk i 1933. Den påfølgende sesongen møttes disse to klubbene i NM-finalen. Ihle-Hansens Stabæk tapte, noe klubben også gjorde i finalen i 1935 mot Drafn.

Ihle-Hansen debuterte for det norske landslaget i 1928 og spilte fem landskamper i perioden 1928 til 1934. Han spilte også fotball.

## Referanser
Bjarne By

**Bjarne «Bjasse» By** (født 1909 i Kristiania, død 1981) var en norsk bandy- og ishockeyspiller. Han representerte Grane (nå Bærum Sportsklubb) fra Sandvika. By ble norgesmester i bandy tre ganger (i 1931, 1934 og 1936) og norgesmester i ishockey fire ganger (i 1936, 1937, 1939 og 1940). Han skåret alle Granes fire mål i bandy-finalen i 1934 mot Stabæk.

By debuterte for det norske bandylandslaget i 1931 og spilte seks landskamper i perioden 1931–1937, flest som ytre venstre. Han var i 1937 med på det første norske landslag i ishockey. Norge deltok dette året i Ishockey-VM i Storbritannia, og By spilte begge Norges kamper i mesterskapet.

## Referanser


## Eksterne lenker
*
Sadri

**Sadri** er et indoarisk språk som betraktes som et søsterspråk til oriya, bengali og maithili. Det snakkes i de indiske statene Bihar, Jharkhand, Orissa, den nordlige delen av Vest-Bengal og i Bangladesh. Språket har 2,14 millioner talende (1997).
Mayafjella

**Mayafjella** (spansk: *Montes Maya* eller *Montañas Maya*; engelsk: *Maya Mountains*) er en fjellkjede i Belize og øst i Guatemala. Den strekker seg 115 km nordøstover fra den guatemalanske grensa innover i det sentrale Belize. Den høyeste toppen i fjellkjeden er Doyle's Delight, på 1&nbsp;124 moh., som også er Belizes høyeste fjell.

I Mayafjella er det ei rekke arkeologiske funnsteder fra mayakulturen, deriblant Lubaantun, Nim Li Punit, Cahal Pech og Chaa Creek. Fjellkjeden er også oppkalt etter mayaene.

Det viktigste naturreservatet i fjellkjeden er Cocksomb Basin naturreservat i Belize.

## Referanser


## Eksterne lenker
*
Vasavi

**Vasavi** er et indoarisk språk som snakkes av bhilfoket, og som skiller seg fra bhili. Det tales hovedsakelig i distriktet Dhule i den indiske delstaten Maharashtra og i distriktet Bharuch i delstaten Gujarat. Mindre fellesskap kan også bli funnet i distriktene Vadodara og Surat i Gujarat og i den sørvestlige delen av Madhya Pradesh. Språket har 1,2 millioner talere (2002).
Xylotrupes gideon

***Xylotrupes gideon*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Arten er oppkalt etter den tidlige hebreerlederen Gideon, som er omtalt i Dommernes bok.

## Utseende

En stor (35–70 millimeter), mørk rødbrun til svart, blank bille. Som vanlig hos hornbiller (Dynastinae) er det stor forskjell mellom kjønnene, hannene er mye større og har kraftige horn på hodet og pronotum som hunnene mangler. Denne arten har et smalt horn på hodet som er gaffeldelt ytterst, og et bredt og kraftig horn på pronotum, også dette delt i spissen.

## Levevis
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. En hunn kan legge ca. 50 egg. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys. De kan også samles i store grupper på trær av arten *[[Flamboyant|Delonix regia]]* (erteblomstfamilien).

## Billekamper
Som mange andre hornbiller er hannene av denne arten svært aggressive overfor hverandre. I noen områder, særlig i det nordlige Thailand, arrangeres det kamper mellom billehanner, gjerne forbundet med veddemål om utfallet. Arten gjelder for å være lett å avle opp i fangenskap.

## Utbredelse
Arten er vidt utbredt i Sørøst-Asia (blant annet Thailand og Filippinene), der den er en av de vanligste hornbillene.
Mot øst går den helt til Salomonøyene og Australia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Xylotrupes]]* Hope, 1837 
******** *Xylotrupes gideon* (Linnaeus, 1767)
********* *Xylotrupes gideon borneensis* Minck, 1920
********* *Xylotrupes gideon gideon* (Linnaeus, 1767)
********* *Xylotrupes gideon lakorensis* Silvestre, 2002
********* *Xylotrupes gideon sawuensis* Silvestre, 2002
********* *Xylotrupes gideon sondaicus* Silvestre, 2002
********* *Xylotrupes gideon tanahmelayu* Rowland, 2006

## Kilder
* Rowland, J.M. (2011): Notes on nomenclature in *Xylotrupes* Hope (Scarabaeidae: Dynastinae: Dynastini). ''Insecta mundi'', (**0176**): 1-10. PDF 
* naturalworlds.org - *Xylotrupes gideon* http://www.naturalworlds.org/scarabaeidae/species/Xylotrupes_gideon.htm
* brisbaneinsects.com - *Xylotrupes gideon* http://www.brisbaneinsects.com/brisbane_scarabs/R_Beetle.htm

## Eksterne lenker
*
Said Musa

**Said Wilbert Musa** (født 19. mars 1944 i San Ignacio i Britisk Honduras) er en belizisk advokat og politiker. Han var statsminister i Belize mellom 1998 og 2008.

## Tidlig liv
Musa ble født i San Ignacio i Britisk Honduras i en søskenflokk på åtte barn av Aurora Musa (født Gibbs) og Hamid Musa (av palestinsk opprinnelse). Han studerte senere til å bli advokat i Storbritannia før han returnerte til Britisk Honduras.

## Politisk liv

Said Musa stilte første gang til parlamentsvalg i 1974 for People's United Party, da han tapte med 46 stemmer. Han stilte på nytt i 1979 og ble valgt inn med 71 stemmers margin. I den nye regjeringen var han justisminister og minister for økonomisk utvikling mellom 1979 og 1984 og utenriksminister og utdanningsminister mellom 1989 og 1993. Han tok over ledervervet i PUP etter George Cadle Price i 1996. PUP vant valgene i 1998 og 2003 med Musa som leder og statsminister. Ved valget i 2008 gikk PUP på et voldsomt nederlag og fikk bare 6 av 31 seter i parlamentet. Musa gikk kort tid etter av som partileder. 

## Referanser
Doyle’s Delight

**Doyle's Delight** er det høyeste fjellet i Belize. Det strekker seg 1124 meter over havet, og ligger i fjellkjeden Mayafjella i det vestlige Belize. Victoria Peak, som ofte er listet som Belizes høyeste fjell, er 4 meter lavere enn Doyle's Delight.

Navnet Doyle's Delight kom i 1989 og stammer fra Arthur Conan Doyles bok *[[The Lost World]]* fra 1912. Senere har det kommet forslag om å omdøpe toppen Kaan Witz, som er maya for «himmelfjell».

## Referanser
Belizes distrikter

**[[Belize]]** er delt inn i 6 distrikter (*districts*). Distriktene er videre delt opp i 31 constituencies.

## Referanser